text: Esbjergdrenge vandt skoleturneringen 
  26 april 2018 kl. 15.28
  Storsejr i finalen gav fodboldtriumf til drenge fra Vitaskolen Bohr
  Drengene fra Vitaskolen Bohr vandt i dag Ekstra Bladets traditionsrige skolefodboldturnering. Det skete efter en finalesejr med de overbevisende cifre 5-0 over Hedegårdsskolen fra Ballerup.
  Kampen blev spillet på Ewii Park i Odense, hvor Esbjergdrengene fik opbakning af mange elever fra deres skole. De kunne se Vitaskolen Bohr vinde i overbevisende stil, ligesom i de fleste af kampene på vej mod finalen.
  I kvartfinalen måtte drengene ud i forlænget spilletid for at slå Nova-skolen fra Vejle. Ellers har der været lutter storsejre til Vitaskolen Bohr, der blandt andet vandt semifinalen med hele 6-0.
  Tillykke til holdet fra Vitaskolen Bohr, som netop har vundet finalen i @Skolefodbold 2018. pic.twitter.com/56san1aFS4
  
  
  